દુનિયામાં બહુ ઓછા લોકો હશે કે જે સ્વસ્થ હોવા છતાં પણ પોતાના સ્વાસ્થ્ય પ્રત્યે સજાગ રહે છે અને નિયમિત વ્યાયામ કરીને પોતાને ચુસ્ત દુરુસ્ત રાખે છે. બીમારીઓ તો આપણા શરીરની ઘોર દુશ્મન છે. તેથી આપણે કેવી રીતે પ્રસન્ન રહીએ, કેવી રીતે સ્વસ્થ રહીએ અને કેવી રીતે બીમારી નામનાં શત્રુને પાસે ફરકવા પણ ન દઈએ તે વિશે આપણે વિચારવું જોઈએ. સ્થુળતા આપણા વ્યક્તિત્વનાં રંગમાં ભંગ પાડે છે. એ ઉપરાંત સ્થુળતાથી અનેક બીમારીઓ થાય છે. વ્યાયામ દ્વારા સ્થુળતાથી પણ છૂટકારો મેળવી શકાય છે. વજન કેમ વધે છે ? આપણા શરીરની ત્વચાનું નિર્માણ ઘણા પડ દ્વારા થાય છે.